ᱵᱮᱸᱜᱽᱞᱳᱨ ᱯᱮᱞᱮᱥ

ᱵᱮᱸᱜᱽᱞᱳᱨ ᱯᱮᱞᱮᱥ ᱟᱨᱵᱟᱝ ᱵᱮᱸᱜᱽᱞᱳᱨ ᱨᱟᱡᱽᱵᱷᱚᱵᱚᱱ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ, ᱵᱮᱸᱜᱽᱞᱳᱨ ᱨᱮ ᱢᱮᱱᱟᱜ ᱢᱤᱫ ᱨᱟᱡᱽᱵᱷᱚᱵᱚᱱ ᱠᱟᱱᱟ, ᱡᱟᱦᱟᱸ ᱫᱚ ᱑᱙ ᱥᱟᱭᱦᱤᱛ ᱨᱮ ᱵᱮᱱᱟᱣ ᱞᱮᱱᱟ ᱾ ᱱᱚᱶᱟ ᱫᱚ ᱵᱮᱸᱜᱽᱞᱳᱨ ᱨᱮᱱᱟᱜ ᱥᱮᱱᱴᱨᱟᱞ ᱦᱟᱭ ᱥᱠᱩᱞ ᱨᱤᱱᱤᱡ ᱯᱩᱭᱞᱩ ᱯᱨᱤᱱᱥᱤᱯᱟᱞ ᱨᱮᱵᱷᱟᱨᱮᱱᱰ ᱡᱚᱱ ᱜᱟᱨᱮᱴ ᱟᱜ ᱢᱟᱹᱞᱤᱠᱟᱱᱟ ᱨᱮ ᱛᱟᱦᱮᱸ ᱠᱟᱱ ᱡᱟᱭᱜᱟ ᱨᱮ ᱵᱮᱱᱟᱣ ᱟᱠᱟᱱᱟ ᱾ ᱱᱚᱶᱟ ᱨᱟᱡᱽᱵᱷᱚᱵᱚᱱ ᱫᱚ ᱢᱚᱭᱤᱥᱩᱨ ᱨᱤᱱᱤᱡ ᱢᱚᱦᱟᱨᱟᱡᱟ ᱪᱟᱢᱟᱨᱟᱡᱮᱱᱫᱽᱨᱚ ᱣᱟᱰᱤᱭᱟᱨ ᱑᱐ ᱞᱟᱹᱜᱤᱫ ᱠᱚ ᱵᱮᱱᱟᱣ ᱞᱮᱫᱼᱟ ᱟᱨ ᱱᱤᱛᱚᱜ ᱫᱚ ᱣᱟᱰᱤᱭᱟᱨ ᱨᱟᱡᱽ ᱜᱷᱟᱨᱚᱸᱡᱽ ᱨᱤᱱᱤᱡ ᱢᱩᱬᱩᱛ ᱭᱟᱫᱩᱵᱤᱨ ᱠᱨᱤᱥᱱᱚᱫᱚᱛᱛᱚ ᱪᱟᱢᱟᱨᱟᱡᱚ ᱣᱟᱰᱤᱭᱟᱨ ᱟᱜ ᱢᱟᱹᱞᱤᱠᱟᱱᱟ ᱨᱮ ᱢᱮᱱᱟᱜᱼᱟ ᱾ ᱱᱟᱜᱟᱢ ᱵᱮᱸᱜᱽᱞᱳᱨ ᱨᱟᱡᱽᱵᱷᱚᱵᱚᱱ ᱵᱮᱱᱟᱣ ᱞᱟᱹᱜᱤᱫ ᱡᱟᱭᱜᱟ ᱫᱚ ᱑᱘᱗᱓ ᱥᱟᱞ ᱨᱮ ᱨᱮᱵᱷᱟᱨᱮᱱᱰ ᱡᱚᱱ ᱜᱟᱨᱮᱴ ᱴᱷᱮᱱ ᱠᱷᱚᱱ ᱔᱐,᱐᱐᱐ ᱴᱟᱠᱟ ᱛᱮ ᱠᱚ ᱠᱤᱨᱤᱧ ᱞᱮᱫᱼᱟ ᱾ ᱱᱚᱶᱟ ᱨᱮᱱᱟᱜ ᱵᱮᱱᱟᱣ ᱠᱟᱹᱢᱤ ᱫᱚ ᱮᱯᱨᱤᱞ ᱑᱘᱗᱔ ᱨᱮ ᱮᱦᱚᱵ ᱞᱮᱱᱟ ᱟᱨ ᱑᱘᱗᱘ ᱨᱮ ᱯᱩᱨᱟᱹᱣ ᱞᱮᱱᱟ ᱾ ᱵᱽᱨᱤᱴᱤᱥ ᱜᱟᱨᱰᱤᱭᱟᱱ ᱠᱚᱣᱟᱜ ᱛᱟᱹᱨᱤ ᱨᱮ ᱱᱚᱶᱟ ᱨᱟᱡᱽᱵᱷᱚᱵᱚᱱ ᱫᱚ ᱤᱝᱞᱮᱱᱰ ᱨᱮᱱᱟᱜ ᱣᱤᱱᱰᱥᱚᱨ ᱠᱮᱥᱟᱞ ᱞᱮᱠᱟ ᱜᱮ ᱵᱮᱱᱟᱣ ᱨᱮᱱᱟᱜ ᱠᱚ ᱠᱩᱨᱩᱢᱩᱴᱩ ᱞᱮᱫᱼᱟ ᱾ ᱡᱮᱜᱮᱛ ᱡᱟᱠᱟᱛ ᱥᱮᱨᱮᱧ ᱟᱠᱷᱲᱟ ᱠᱚ ᱨᱟᱡᱽᱵᱷᱚᱵᱚᱱ ᱨᱮᱱᱟᱜ ᱴᱟᱺᱰᱤ ᱨᱮ ᱟᱭᱢᱟ ᱡᱮᱜᱮᱛ ᱡᱟᱠᱟᱛ ᱥᱮᱨᱮᱧ ᱜᱟᱭᱱᱟᱦᱟ ᱠᱚ ᱟᱠᱚᱣᱟᱜ ᱦᱩᱱᱟᱹᱨ ᱠᱚ ᱥᱚᱫᱚᱨ ᱟᱠᱟᱫᱟ ᱾ ᱚᱱᱟ ᱠᱚ ᱢᱩᱸᱫᱽ ᱨᱮ ᱢᱮᱱᱟᱜ ᱠᱚᱣᱟ: en:Iron Maiden (᱒᱐᱐᱗) - ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱢᱟᱨᱟᱝ ᱦᱮᱵᱷᱤ ᱢᱮᱴᱟᱞ ᱠᱚᱱᱥᱚᱨᱴ ᱛᱟᱦᱮᱸ ᱠᱟᱱᱟ ᱾ en:Metallica (᱒᱐᱑᱑) - ᱨᱚᱠ ᱮᱱ ᱤᱱᱰᱤᱭᱟ ᱯᱷᱮᱥᱴᱤᱵᱷᱟᱞ ᱨᱮᱱᱟᱜ ᱦᱤᱥ ᱞᱮᱠᱟᱛᱮ ᱾ en:Aerosmith en:Backstreet Boys en:Bryan Adams ᱨᱟᱹᱥᱠᱟᱹ ᱡᱮᱜᱮᱛ ᱨᱟᱡᱽᱵᱷᱚᱵᱚᱱ ᱨᱮᱱᱟᱜ ᱡᱟᱭᱜᱟ ᱨᱮ ᱢᱤᱫᱴᱟᱝ ᱨᱚᱢᱚᱡᱽ ᱵᱟᱜᱟᱱ (Amusement Park) ᱢᱮᱱᱟᱜᱼᱟ, ᱡᱟᱦᱟᱸ ᱫᱚ "ᱯᱷᱟᱱ ᱣᱟᱨᱞᱰ" ᱵᱟᱨᱝᱢᱟ "ᱨᱟᱹᱥᱠᱟᱹ ᱡᱮᱜᱮᱛ" ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱚᱶᱟ ᱫᱚ ᱢᱚᱭᱤᱥᱩᱨ ᱨᱟᱡᱽ ᱜᱷᱟᱨᱚᱸᱡᱽ ᱟᱜ ᱩᱱᱩᱢᱚᱛᱤ ᱛᱮ ᱪᱟᱞᱟᱜ ᱠᱟᱱᱟ ᱾ ᱱᱚᱸᱰᱮ ᱫᱚ ᱟᱭᱢᱟ ᱞᱮᱠᱟᱱ ᱠᱷᱮᱞᱚᱸᱰ ᱟᱨ ᱣᱟᱴᱟᱨ ᱯᱟᱨᱠ ᱢᱮᱱᱟᱜᱼᱟ ᱾ ᱥᱤᱱᱮᱢᱟ ᱨᱮ ᱱᱚᱶᱟ ᱨᱟᱡᱽᱵᱷᱚᱵᱚᱱ ᱨᱮ ᱟᱭᱢᱟ ᱯᱷᱤᱞᱢ ᱠᱚ ᱥᱩᱴᱤᱝ ᱟᱠᱟᱱᱟ: Ghost Story (᱑᱙᱗᱔) - ᱵᱽᱨᱤᱴᱤᱥ ᱯᱷᱤᱞᱢ ᱾ Shalimar (᱑᱙᱗᱘) - ᱫᱷᱚᱨᱢᱮᱱᱫᱽᱨᱚ ᱟᱨ ᱡᱤᱱᱚᱛ ᱟᱢᱟᱱ ᱛᱤᱠᱤᱱᱟᱜ ᱯᱷᱤᱞᱢ ᱾ Jo Jeeta Wohi Sikandar - ᱟᱢᱤᱨ ᱠᱷᱟᱱ ᱟᱜ ᱯᱷᱤᱞᱢ ᱨᱮᱱᱟᱜ ᱛᱤᱱᱟᱹᱜ ᱜᱟᱱ ᱦᱤᱥ ᱾ ᱪᱤᱛᱟᱹᱨ ᱠᱚ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ ᱠᱚᱨᱱᱟᱴᱚᱠ ᱴᱩᱨᱤᱡᱚᱢ - ᱵᱮᱸᱜᱽᱞᱳᱨ ᱨᱟᱡᱽᱵᱷᱚᱵᱚᱱ